লা নস্ত্রা ভিতা

লা নস্ত্রা ভিতা ২০১০ সালে মুক্তিপ্রাপ্ত একটি ইতালীয় চলচ্চিত্র। দানিয়েল লুচ্চেত্তি ছবিটি পরিচালনা করেছেন। এর শ্রেষ্ঠাংশে রয়েছেন এলিও জার্মানো। ২০১০ সালের কান চলচ্চিত্র উৎসবে পাম দরের জন্য এটি প্রতিদ্বন্দ্বিতা করেছিল। এ ছবিতে অভিনয় করে এলিও জার্মানো আলেহান্দ্রো গোন্সালেস ইনারিতু পরিচালিত বিউতিফুল ছবির অভিনেতা হাভিয়ের বারদেমের সঙ্গে এ উৎসবে যৌথভাবে সেরা অভিনেতা পুরস্কারে ভূষিত হন। ক্লদিও একজন তরুণ নির্মাণকর্মী,যে তার গর্ভবতী স্ত্রী এলেনা ও তাদের দুই সন্তান নিয়ে রোমে সুখে জীবনযাপন করছে। ভালোবাসা ও পারস্পরিক সহাবস্থানের ভিত্তিতে রোমে খুব আনন্দেই সে দিন কাটাচ্ছে। একটি নির্মাণস্থানে ক্লদিও একদিন মাতাল অবস্থায় কাজ করার সময় মারা যাওয়া এক রোমানীয় সহকর্মীর মৃতদেহ দেখতে পায়। সে অবৈধভাবে সেখানে কর্মরত ছিল। ক্লদিওর ধারণা, এ খবর জানাজানি হলে নির্মাণস্থানটি বন্ধ হয়ে যাবে। এলেনা যখন তাদের তৃতীয় সন্তান ভাস্কোকে জন্ম দিতে গিয়ে মারা যায়, পরিস্থিতি আরো জটিল হয়ে পড়ে। ক্লদিওর জীবনে তখন এক অদ্ভুত পরিবর্তন আসে। সে যেভাবেই হোক ধনী হতে চায় - যা দিয়ে সে তার তিন সন্তানকে আরো খুশি করে তুলবে। ক্লদিও তার নিয়োগদাতা পোরকারিকে অবৈধ রোমানীয় শ্রমিকের বিষয়ে হুমকি দিয়ে বলে, তাকে নিজস্ব একটি নির্মাণস্থান তত্ত্বাবধানের সুযোগ না দিলে সে শ্রমিকের মৃত্যুর কথা সবাইকে জানিয়ে দেবে। এভাবেই সে ব্যবসাটি হাতিয়ে নিতে সক্ষম হয়। ক্লদিও ব্যবসাটি নতুনভাবে গড়ে তোলার জন্য তার মাদক ব্যবসায়ী প্রতিবেশি আরির কাছ থেকে ৫০,০০০ ইউরো সংগ্রহ করে। এক দিন, রোমানীয় শ্রমিকের প্রাক্তন প্রেমিকা গ্যাব্রিয়েলা ও পুত্র আন্দ্রেই তার বিষয়ে খোঁজ নিতে এলে ক্লদিও সত্য গোপন করে। ক্লদিওর সাথে গ্যাব্রিয়েলার বন্ধুত্ব হয় এবং তাদের মধ্যে মিলন সংঘটিত হয়। সে আন্দ্রেইকে একটি চাকরির প্রস্তাব দেয়। তার অ্যাপার্টমেন্টে ক্লদিও আন্দ্রেইকে থাকারও অনুমতি দেয়। কিন্তু ক্রমবর্ধমান জটিলতা ক্লদিওকে বিপদের সম্মুখীন করে। ক্লদিও দ্রুতই অর্থ ও সময়ের সংকটে পড়ে। অবৈধ শ্রমিকদেরও সে বেতন দিতে পারে না। ক্ষুব্ধ শ্রমিকরা তার মালামাল চুরি করে নিয়ে যায়। ক্লদিও একসময় আন্দ্রেইকে তার বাবার বিষয়ে সত্য কথা বলে দেয়। ক্ষুব্ধ আন্দ্রেই অ্যাপার্টমেন্ট ছেড়ে চলে যায়। ক্লদিও পোরকারির কাছে অতিরিক্ত সময় চাইলেও শেষাবধি প্রত্যাখ্যাত হয়। ক্লদিও তার ভাই পিয়েরো ও বোন লোরেদানার কাছ থেকে টাকা ধার করতে সক্ষম হয়। উক্ত অর্থ দিয়ে সে নতুনভাবে ব্যবসা গড়ে তুলে। সে পিয়োরেকে গ্যাব্রিয়েলার প্রতি তার ভালোবাসার কথা জানাতে উদ্বুদ্ধ করে। অবশ্য আন্দ্রেই এখনো তার উপর রেগে আছে। এলেনার সাথে একসময় ক্লদিও যে বিছানাটি ভাগ করে নিত, সেটিতে এখন সে তার সন্তানদের ঘুমোতে দেয়। পূর্বে তাদের শয়নকক্ষে বাচ্চাদের খেলাধুলা করার পর্যন্ত অনুমতি ছিল না। এভাবেই তার জীবনচেতনায় নাটকীয় পরিবর্তন আসে। এলিও জার্মানো (ক্লদিও) ইসাবেলা রাগোনিজ (এলেনা) রাউল বোভা (পিয়েরো) লুকা জিনগারেত্তি (আরি) গিওর্গিও কোলানজেলি (পোরকারি) আলিনা মাদালিনা বারজুনতিয়ানু (গ্যাব্রিয়েলা) মারিয়াস ইগনাত (আন্দ্রেই) আওয়া লি (সেলেস্তে) এমিলিও কাম্পাগনোলা (ভিত্তোরিও) কাটলেয়া রাই সিনেমা ও ফ্রেঞ্চ বেব ফিল্মসের সঙ্গে ৬.২ মিলিয়ন ইউরো ব্যয়ে ছবিটি নির্মাণ করে। ইতালীয় সংস্কৃতি মন্ত্রণালয়, সিএনসি ও ক্যানাল প্লাস হতেও এটি অর্থায়ন লাভ করে। ২০১০ সালের ২১ মে ছবিটি মুক্তি পায়। ২০ জুন ২০১০ এর তথ্যানুযায়ী, ছবিটি ইতালিতে ৩,৮০৫,৫১৪ ডলার (৩,০৭৫,৮০৭ ইউরো) আয় করে। ইন্টারনেট মুভি ডেটাবেজে লা নস্ত্রা ভিতা (ইংরেজি) টেমপ্লেট:দানিয়েল লুচেত্তি "Festival de Cannes - From 15 to 26 may 2013"। web.archive.org। ১৪ অক্টোবর ২০১২। Archived from the original on ১৪ অক্টোবর ২০১২। সংগ্রহের তারিখ ১৯ নভেম্বর ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) http://www.cbc.ca/arts/film/story/2010/05/23/cannes-awards.html "Italian Box Office Weekends For 2010"। Box Office Mojo।